《钱塘二首 其一》
明代·朱梦炎

万户烟销一镜空，水光山色画图中。琼楼燕子家家酒，锦浪桃图岸岸风。

画舫舞衣回暮景，绣帘歌扇露春红。苏公堤上垂杨柳，尚想重来试玉骢。

作者简介：（?—1378）元末明初江西进贤人，字仲雅。元至正间进士。明太祖召居宾馆，命与熊鼎集古事为质直语名《公子书》，教公卿子弟。洪武十年进礼部尚书。稽古右文，援古證今，剖析源流如指掌，文章详雅有据。